CELEX: 32015D1345
Language: lt
Date: 1438300800000
Title: 2015 m. liepos 31 d. Komisijos įgyvendinimo sprendimas (ES) 2015/1345 dėl nuorodų į virvelių ir įveriamųjų virvelių vaikiškuose drabužiuose, nešiojamųjų lopšių ir atramų, saugos užtvarų ir buitinių vystyklių standartus skelbimo Europos Sąjungos oficialiajame leidinyje pagal Europos Parlamento ir Tarybos direktyvą 2001/95/EB (Tekstas svarbus EEE)

4.8.2015   
            
            
               LT
            
            
               Europos Sąjungos oficialusis leidinys
            
            
               L 207/73
            
         KOMISIJOS ĮGYVENDINIMO SPRENDIMAS (ES) 2015/1345
   2015 m. liepos 31 d.
   dėl nuorodų į virvelių ir įveriamųjų virvelių vaikiškuose drabužiuose, nešiojamųjų lopšių ir atramų, saugos užtvarų ir buitinių vystyklių standartus skelbimo Europos Sąjungos oficialiajame leidinyje pagal Europos Parlamento ir Tarybos direktyvą 2001/95/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 2 dalies pirmą pastraipą;
   kadangi:
   
               (1)
            
            
               Direktyvos 2001/95/EB 3 straipsnio 1 dalimi gamintojai įpareigojami pateikti rinkai tik saugius gaminius;
            
         
               (2)
            
            
               pagal Direktyvos 2001/95/EB 3 straipsnio 2 dalies antrą pastraipą gaminys turi būti laikomas saugiu (atsižvelgiant į riziką ir rizikos kategorijas, kurioms taikomi atitinkami nacionaliniai standartai), kai jis atitinka neprivalomus nacionalinius standartus, kuriais perkeliami Europos standartai, nuorodas į kuriuos pagal tos direktyvos 4 straipsnį Komisija paskelbė Europos Sąjungos oficialiajame leidinyje;
            
         
               (3)
            
            
               pagal Direktyvos 2001/95/EB 4 straipsnio 1 dalį Europos standartus nustato Europos standartizacijos organizacijos pagal Komisijos suteiktus įgaliojimus;
            
         
               (4)
            
            
               pagal Direktyvos 2001/95/EB 4 straipsnio 2 dalį Komisija skelbia nuorodas į tokius standartus;
            
         
               (5)
            
            
               2000 m. lapkričio 27 d. Komisija Europos standartizacijos komitetui (ESK) suteikė įgaliojimą M/309 parengti Europos saugos standartus, kuriais siekiama išvengti vaikiškų drabužių virvelių ir įveriamųjų virvelių keliamo pasismaugimo, susižalojimo ir įstrigimo pavojaus;
            
         
               (6)
            
            
               gavęs Komisijos įgaliojimą CEN patvirtino standartą EN 14682:2014 „Vaikų drabužių sauga. Virvelės ir įveriamosios virvelės vaikiškuose drabužiuose. Techniniai reikalavimai“, kuris pakeičia standartą EN 14682:2007. Standartas EN 14682:2014 atitinka įgaliojimą M/309 ir Direktyvoje 2001/95/EB nustatytą bendrą saugos reikalavimą. Todėl nuoroda į jį turėtų būti paskelbta Europos Sąjungos oficialiajame leidinyje pakeičiant nuorodą į standartą EN 14682:2007;
            
         
               (7)
            
            
               1997 m. gruodžio 16 d. Komisija suteikė įgaliojimus M/264 Europos standartizacijos komitetui (CEN) ir Europos elektrotechnikos standartizacijos komitetui (CENELEC) vartotojų saugos, susijusios su vaikų priežiūros gaminiais, srityje;
            
         
               (8)
            
            
               gavęs Komisijos įgaliojimą CEN patvirtino standartą EN 1466:2014 „Vaikų naudojami ir jo priežiūros gaminiai. Nešiojamieji lopšiai ir atramos. Saugos reikalavimai ir bandymo metodai“, kuris pakeičia standartą EN 1466:2004. Standartas EN 1466:2014 atitinka įgaliojimą M/264 ir Direktyvoje 2001/95/EB nustatytą bendrą saugos reikalavimą. Todėl nuoroda į jį turėtų būti paskelbta Europos Sąjungos oficialiajame leidinyje pakeičiant nuorodą į standartą EN 1466:2004;
            
         
               (9)
            
            
               reaguodamas į įgaliojimą M/264 Europos standartizacijos komitetas (CEN) patvirtino ir standartą EN 1930:2011 „Vaiko naudojami ir jo priežiūros gaminiai. Saugos užtvaros. Saugos reikalavimai ir bandymo metodai“ ir standartus EN 12221-1:2008 + A1:2013 „Vaiko naudojami ir jo priežiūros gaminiai. Buitinės vystyklės. 1 dalis. Saugos reikalavimai“ ir EN 12221-2:2008 + A1:2013 „Vaiko naudojami ir jo priežiūros gaminiai. Buitinės vystyklės. 2 dalis. Bandymo metodai“;
            
         
               (10)
            
            
               Europos standartai EN 1930:2011, EN 12221-1:2008+A1:2013 ir EN 12221-2:2008+A1:2013 atitinka įgaliojimą M/264 ir Direktyvoje 2001/95/EB nustatytą bendrą saugos reikalavimą. Todėl nuorodos į juos turėtų būti paskelbtos Europos Sąjungos oficialiajame leidinyje;
            
         
               (11)
            
            
               šiame sprendime nustatytos priemonės atitinka Direktyva 2001/95/EB įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   
      Europos Sąjungos oficialiojo leidinio C serijoje skelbiamos šių standartų nuorodos:
   
               a)
            
            
               EN 14682:2014 „Vaikų drabužių sauga. Virvelės ir įveriamosios virvelės vaikų drabužiuose. Techniniai reikalavimai“;
            
         
               b)
            
            
               EN 1466:2014 „Vaiko naudojami ir jo priežiūros gaminiai. Nešiojamieji lopšiai ir atramos. Saugos reikalavimai ir bandymo metodai“;
            
         
               c)
            
            
               EN 1930:2011 „Vaiko naudojami ir jo priežiūros gaminiai. Saugos užtvaros. Saugos reikalavimai ir bandymo metodai“;
            
         
               d)
            
            
               EN 12221-1: 2008 + A1:2013 „Vaiko naudojami ir jo priežiūros gaminiai. Buitinės vystyklės. 1 dalis. Saugos reikalavimai“;
            
         
               e)
            
            
               EN 12221-2: 2008 + A1:2013 „Vaiko naudojami ir jo priežiūros gaminiai. Buitinės vystyklės. 2 dalis. Bandymo metodai“.
            
         2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. liepos 31 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 11, 2002 1 15, p. 4.